Куэдым къатехьэлъэ кубок
«Спартак-Налшык» (Налшык) — «Спартак-Владикавказ» (Владикавказ) — 0:4 (0:2). Урысей Федерацэм и кубокым и финалым и 128-нэ Iыхьэ. Налшык. «Спартак» стадион. Бадзэуэгъуэм и 30-м. ЦIыхуи 100 еплъащ.
Судьяхэр: Шамарэ, Валеев, Сеин (псори Дон Iус Ростов щыщщ).
«Спартак-Налшык: Уэрсей, Аслъэныкъуэ (Мэшыкъуэ, 80), Ольмезов, Белоусов (Бэрсэдж, 61), Абазэ, Хьэгъур, Дэхъу (Тебэрды, 78), Iэпщацэ, КIэдыкIуей, Бажэ (Михайлов, 46), Машэжь (Ашу, 56).
«Спартак-Владикавказ»: Бураев, Догузов, Кочиев, Бутаев, Альборов, Хугаев, Закаев (Газзаев, 74), Базаев (Джигкаев, 58), Кодзаев (Кучиев, 58), Гатикоев (Пилиев, 71), Хасцаев (Плиев, 71).
Топхэр дагъэкIащ: Гатикоевым, 39 (0:1). Хасцаевым, 45 (0:2). Гатикоевым, 67 (0:3). Кучиевым, 69 (0:4).
Дагъуэ къыхуащIащ: Бутаевым, Закаевым, Плиевым.
Урысей Федерацэм футболымкIэ и кубокыр къэхьыныр мыхьэнэкIэ чемпионыгъэм къыкIэлъыкIуэми, абы щIэбэныну зи нэ къыхуикIхэр кIуэ пэтми нэхъ мащIэ мэхъу. Нэхъапэм ар къатехьэлъэу щытащ премьер-лигэм щыджэгухэм икIи пэщIэдзэ Iыхьэм и нэхъыбэм хагъэхьэр я щIалэгъуалэ гупхэрат. Иджы дивизион нэхъыщIэхэри абы хуэмеиж хъуащ. Япэрауэ, кубокыр зэрызыIэрамыгъэхьэфынур фIы дыдэу къагуроIуэ. ЕтIуанэрауэ, мылъкур щызэпэбжа мы лъэхъэнэм нэхъ жыжьэ укIуэхукIэ, ахъ-шэ лей нэхъыбэ текIуэдэнущ. Апхуэдэ гупысэхэр зэраIам шэч хэлъкъым «Спартак-Налшыкымрэ» «Спартак-Владикавказымрэ» я унафэщIхэм, я гупхэр блыщхьэ кIуам Къэбэрдей-Балъкъэрым и къалащхьэм щызэIущIам. КомандитIми трагъэкIуадэ мылъкур хэпщIыкIыу мы гъэм ягъэмэщIащ. Дыдейхэм, уеблэмэ, махуэм зэ загъэсэну Iэмал яIэжу аращ.
ЗэпэщIэувахэм я тренер нэхъыщхьэхэу Трубицин Сергейрэ Газзаев Юрэрэ къахукъуэкIа Iэмалыр къагъэсэбэпри, щIалэгъуалэр утыку кърагъэхьащ. Нэрылъагъут а зэIущIэр фIахьми абыхэм къазэрыфIэмыIуэхущэнур. Уеблэмэ зэлIэлIэнумрэ мылъку зытрагъэкIуэдэнумрэ нэхъ мащIэ хъунурат.
Джэгум и япэ дакъикъэхэм лъэныкъуэхэр апхуэдэу щыжыджэракъым. Дэтхэнэри хущIэкъурт нобэ къапэщIэувахэм я зэфIэкIыр япэщIыкIэ зрагъэлъагъуну. Нэхъ щIэх тепщэныгъэр зыубыдар хьэщIэхэращ: загъэпсэхуну икIыным куэд имыIэжу абыхэм зэкIэлъхьэужьу топитI хэгъэрейхэм худагъэкIащ. ГурыIуэгъуэт абдежым Iуэхур зэрыщызэфIэкIар. АрщхьэкIэ иджыри дакъикъэ 45-рэ джэгун хуейт. А зэманри нэхъ фейдэ къыпыкIыу къэзыгъэсэбэпар «Спартак-Владикавказым» и футболистхэращ. Абыхэм аргуэру топитI налшыкдэсхэм худагъэкIащ икIи махуитху ипэкIэ етIуа- нэ дивизионым и «Ипщэ» гупым щекIуэкI зэхьэзэхуэм ипкъ иткIэ я къалащхьэм къызэрыщыхагъэщIар щIигъуу ирагъэкъужащ. Ди щIалэщIэхэм зы топкIэ нэхъ мыхъуми хьэщIэхэм я жагъуэ ящIыфакъым икIи Урысей Федерацэм и кубокым ехьэлIа зэпеуэм и япэ дыдэ зэIущIэм лей къыщыхъуащ. Фигу къэдгъэкIыжынщи, нэгъабэ финалым и 1/16-нэ Iыхьэм нэсат икIи къыхэзыгъэщIэфар Мэзкуу и «Спартак»-ращ.
Жыласэ Заурбэч.
«Спартак-Налшыкым» 2018 — 2019 гъэхэм иригъэкIуэкIыну зэIущIэхэр
Урысей Федерацэм футболымкIэ и етIуанэ дивизионым и «Ипщэ» гупым 2018 — 2019 гъэхэм щекIуэкIыну зэхьэзэхуэмрэ къэралым и кубокым ехьэлIа зэпеуэмрэ командэхэр щыджэгуну махуэхэр яубзыхуащ. «Спартак-Налшыкым» а лъэхъэнэм къыпэщылъ зэIущIэхэм нобэ фыщыдогъэгъуазэ:
2018 гъэ
Япэ къекIуэкIыгъуэ
ЕтIуанэ джэгугъуэ
ШыщхьэуIум и 3
(мэрем)
«Спартак-Налшык» — «Легион Динамо» (Мэхъэчкъалэ)
Урысей Федерацэм и кубок. Финалым и 1/64-нэ Iыхьэ
ШыщхьэуIум и 7
(гъубж)
Ещанэ джэгугъуэ
ШыщхьэуIум и 12
(тхьэмахуэ)
«Академия футбола им. В.Понедельника» ФК (Дон Iус Ростов) — «Спартак-Налшык»
ЕплIанэ джэгугъуэ
ШыщхьэуIум и 18
(щэбэт)
«Спартак-Налшыкым» зегъэпсэху.
Урысей Федерацэм и кубок. Финалым и 1/32-нэ Iыхьэ
ШыщхьэуIум и 22
(бэрэжьей)
Етхуанэ джэгугъуэ
ШыщхьэуIум и 26
(тхьэмахуэ)
«Краснодар-3» (Краснодар) — Спартак-Налшык»
Еханэ джэгугъуэ
ФокIадэм (сентябрым) и 2
(тхьэмахуэ)
«Спартак-Налшык» — «Урожай» (Краснодар)
Ебланэ джэгугъуэ
ФокIадэм и 9
(тхьэмахуэ)
«Волгарь» (Астрахань) — «Спартак-Налшык»
Еянэ джэгугъуэ
ФокIадэм и 16
(тхьэмахуэ)
СКА (Дон Iус Ростов) — «Спартак-Налшык»
Ебгъуанэ джэгугъуэ
ФокIадэм и 23
(тхьэмахуэ)
«Спартак-Налшык» — «Черноморец» (Новороссийск)
Урысей Федерацэм и кубок. Финалым и 1/16-нэ Iыхьэ
ФокIадэм и 26, 27
(бэрэжьей, махуэку)
ЕпщIанэ джэгугъуэ
ФокIадэм и 30
(тхьэмахуэ)
«Ангушт» (Нэзрэн) — «Спартак-Налшык»
ЕпщыкIузанэ джэгугъуэ
Жэпуэгъуэм (октябрым) и 5
(мэрем)
«Спартак-Налшык» — «Биолог-Новокубанск» (Прогресс)
ЕпщыкIутIанэ джэгугъуэ
Жэпуэгъуэм и 10
(бэрэжьей)
«Чайка» (Песчанокопскэ) — «Спартак-Налшык»
ЕпщыкIущанэ джэгугъуэ
Жэпуэгъуэм и 14
(тхьэмахуэ)
«Спартак-Налшык» — «Дружба» (Мейкъуапэ)
ЕпщыкIуплIанэ джэгугъуэ
Жэпуэгъуэм и 21
(тхьэмахуэ)
«Динамо-Ставрополь» (Ставрополь) — «Спартак-Налшык»
ЕпщыкIутхуанэ джэгугъуэ
Жэпуэгъуэм и 27
(щэбэт)
«Спартак-Налшык» — «Мэшыкъуэ-КМВ» (Псыхуабэ)
ЕтIуанэ къекIуэкIыгъуэ
ЕпщыкIуханэ джэгугъуэ
ЩэкIуэгъуэм (ноябрым) и 4
(тхьэмахуэ)
«Легион Динамо» — «Спартак-Налшык»
ЕпщыкIубланэ джэгугъуэ
ЩэкIуэгъуэм и 11
(тхьэмахуэ)
«Спартак-Налшык» — «Академия футбола им.В.Понедельника» ФК
2019 гъэ
ЕпщыкIуиянэ джэгугъуэ
Гъатхэпэм (мартым) и 16
(щэбэт)
«Спартак-Налшыкым» зегъэпсэху.
ЕпщыкIубгъуанэ джэгугъуэ
Гъатхэпэм и 23
(щэбэт)
«Спартак-Налшык» — «Краснодар-3»
ЕтIощIанэ джэгугъуэ
Гъатхэпэм и 30
(щэбэт)
«Урожай» — «Спартак-Налшык»
ТIощIрэ езанэ джэгугъуэ
Мэлыжьыхьым (апрелым) и 6
(щэбэт)
«Спартак-Налшык» — «Волгарь»
ТIощIрэ етIуанэ джэгугъуэ
Мэлыжьыхьым и 12
(мэрем)
«Спартак-Налшык» — СКА
ТIощIрэ ещанэ джэгугъуэ
Мэлыжьыхьым и 17
(бэрэжьей)
«Черноморец» — «Спартак-Налшык»
ТIощIрэ еплIанэ джэгугъуэ
Мэлыжьыхьым и 21
(тхьэмахуэ)
«Спартак-Налшык» — «Ангушт»
ТIощIрэ етхуанэ джэгугъуэ
Мэлыжьыхьым и 27
(щэбэт)
«Биолог-Новокубанск» — «Спартак-Налшык»
ТIощIрэ еханэ джэгугъуэ
Накъыгъэм (майм) и 4
(щэбэт)
«Спартак-Налшык» — «Чайка»
ТIощIрэ ебланэ джэгугъуэ
Накъыгъэм и 11
(щэбэт)
«Дружба» — «Спартак-Налшык»
ТIощIрэ еянэ джэгугъуэ
Накъыгъэм и 18
(щэбэт)
«Спартак-Налшык» — «Динамо Ставрополь»
ТIощIрэ ебгъуанэ джэгугъуэ
Накъыгъэм и 24
(мэрем)
«Мэшыкъуэ-КМВ» — «Спартак-Налшык»
ЕщэщIанэ джэгугъуэ
Накъыгъэм и 31
(мэрем)
«Спартак-Налшык» — «Спартак-Владикавказ»
